[{"text_idx": "#000005", "text": "Nokkloomadel leidub nii imetaja, linnu kui ka roomaja geene"}, {"text_idx": "#000007", "text": "Ainupilulised loomad ehk nokkloom ja sipelgasiil ei va\u0308si inimesi oma veidrustega u\u0308llatamast. Nu\u0308u\u0308d sai rahvusvaheline teadlasru\u0308hm nende omapa\u0308rale ja\u0308lile, tehes kindlaks, et ainupiluliste geenipagasis on sa\u0308ilinud nii imetajate, lindude kui ka roomajate geene."}, {"text_idx": "#000008", "text": "Paterdamine, vingerdamine, tatsamine, kaevamine ja munemine on vaid mo\u0303ned ainupiluliste vo\u0303imalikest tegevustest. Ainupilulised on imetajate taksonoomiline selts, kuhu kuulub vaid kaks looma: nokkloom ja sipelgasiil. Liike vo\u0303ib olla va\u0308he, kuid nende isea\u0308ralikud omadused annavad ainest lo\u0303pututeks loomauudisteks. Muu seas ainupilulised munevad ja higistavad va\u0308lja piima, vahendab Gizmodo. Nokkloomal on aga ku\u0308mme sugukromosoomi, paar mu\u0308rgiseid kannuseid ning ta helendab pimedas."}, {"text_idx": "#000009", "text": "Ainupiluliste omapa\u0308ra mo\u0303istmiseks otsustas 40-liikmeline Austraalia, Hiina, Jaapani, Taani ja USA teadlastest koosnev to\u0308o\u0308ru\u0308hm vo\u0303tta luubi alla loomakeste DNA. Nokklooma geenid ja\u0308rjestasid nad esimest korda juba 2008. aastal, ent a\u0308sja valminud uuringus uuendati ja\u0308rjestust oluliselt. Samuti ja\u0308rjestati nu\u0308u\u0308d esimest korda sipelgasiili genoom."}, {"text_idx": "#000010", "text": "Selgus, et kahe liigi viimane u\u0308hine eellane elas kuni 57 miljoni aasta eest, vahendab ScienceAlert. Arvestades, et maamunal leidub kolme sorti imetajaid ehk platsentaimetajaid, kukkurloomi ja ainupilulisi, kujunesid viimased eraldiseisvaks seltsiks umbes 187 miljonit aastat tagasi."}, {"text_idx": "#000011", "text": "Ainupilulised ja\u0308a\u0308vad kuhugi ovipaaria ehk munemise ja vivipaaria ehk su\u0308nnitamise vahepeale. Vahepealsus peegeldub ka loomade poegimisaegsetes valkudes. Uuringu kaasautori Melbourne'i U\u0308likooli zooloog Marilyn Renfree so\u0303nul hauvad ainupilulised oma poegi lu\u0308hikest aega munades, mille rebus on sa\u0308ilinud u\u0308ks kolmest kanamuna rebu peamisest valgust. Pa\u0308rast poegade koorumist imetavad aga nii nokkloom kui ka sipelgasiil oma ja\u0308rglasi pikka aega keeruka koostisega rinnapiimaga. Seega ei so\u0303ltu ainupiluliste pojad samavo\u0303rd rebuvalgust kui linnupojad."}, {"text_idx": "#000012", "text": "Ja\u0308a\u0308des lindude ja loomade vahepeale, aitavad ainupilulised teadlastel paremini mo\u0303ista, millal eri tu\u0308u\u0308pi loomad u\u0308ksteisest minevikus lahknesid ning kuidas munemine osal liikdest su\u0308nnitusega asendus."}, {"text_idx": "#000013", "text": "Kopenhaageni U\u0308likooli bioloogi ja uuringu kaasautori Guojie Zhangi so\u0303nul kuulub nokkloom ku\u0308ll imetajate klassi, kuid geenipagasilt on loom imetaja, linnu ja roomaja segu. Bioloog oletab, et eellaste omaduste sa\u0308ilitamine on aidanud nokkloomal oma elukeskkonnaga edukamalt kohastuda."}, {"text_idx": "#000014", "text": "Madagaskaril elab maailma va\u0308ikseim roomaja"}, {"text_idx": "#000016", "text": "Algelise o\u0303istaime genoom sai ja\u0308rjestatud"}, {"text_idx": "#000018", "text": "September to\u0303i Eestile uue linnuliigi \u2013 pikkjalg-ru\u0308di"}, {"text_idx": "#000022", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000023", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000024", "text": "Suur linn teeb linnu silmad va\u0308ikseks"}, {"text_idx": "#000025", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000026", "text": "Geneetikutel o\u0303nnestus ja\u0308rjestada va\u0308ljasurnud tasmaania tiigrite RNA-d"}, {"text_idx": "#000027", "text": "Lillepo\u0303ldude liigirikkusega tasub piiri pidada"}, {"text_idx": "#000028", "text": "Galerii: testi end, kas tunned neid Eesti seeni?"}, {"text_idx": "#000029", "text": "Inimesele potentsiaalselt ohtlik ka\u0308hrik vajab ta\u0308helepanu"}, {"text_idx": "#000030", "text": "Lugeja ku\u0308sib: kes on talviti toas ringi lendavad pikkade tiibadega putukad?"}, {"text_idx": "#000031", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000032", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000034", "text": "Ko\u0303rvatagused ja varbavahed peavad puhtad olema"}, {"text_idx": "#000035", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000037", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000038", "text": "Viis vastust kimbutavate herilastega toime tulemiseks"}, {"text_idx": "#000039", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000041", "text": "Maailma vastupidavaimate loomade saladused hakkavad paljastuma"}, {"text_idx": "#000044", "text": "Kuradil on va\u0308hk, ta jookseb vo\u0303idu ajaga"}, {"text_idx": "#000045", "text": "Inimeste peeniseluule andis viimase hoobi monogaamia"}, {"text_idx": "#000046", "text": "Hiiglaslik viirus tekitas tulise vaidluse"}]